U nedjelju, 15. svibnja, naša hrvatska katolička zajednica na Gold Coastu proslavila je svoga nebeskog zaštitnika sv. Leopolda Mandića. Svetu misu predvodio je voditelj HKC Brisbane i Gold Coast fra Davor Dominović, uz sudjelovanje nekoliko desetaka vjernika. U propovijedi fra Davor je razmišljao s vjernicima o sv. Leopoldu kao apostolu sv. ispovijedi. Poznato je kako je sv. Leopold bio gorljivi ispovjednik koji je mnoge velike grešnike potaknuo na obraćenje. Nama je sv. Leopold osobito drag jer je bio i naš sunarodnjak. Molili smo zagovor ovoga našega sveca osobito za naše obitelji i naše mlade.